20. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 440 της 5/15 Οκτ. 1984 (ΦΕΚ Α΄ 156) Αναδιάρθρωση υπηρεσιών του Υπουργείου Εθνικής Οικονομίας. Έχοντας υπόψη: 1.Τις διατάξεις: α)Του άρθρ. 16 παρ. 4 του Νόμ. 1400/83 (156 Α΄) «Τροποποίηση και συμπλήρωση υπαλληλικών διατάξεων», β)Του Π.Δ. 574/82 (104 Α΄) «Ανακατανομή των αρμοδιοτήτων των Υπουργείων», γ)Του Π.Δ. 238/79 (66 Α΄) «Περί Οργανισμού του Υπουργείου Βιομηχανίας και Ενεργείας», όπως τροποποιήθηκε και συμπληρώθηκε με το Π.Δ. 1230/81 (305 Α΄), δ)Του Π.Δ. 577/82 (105 Α΄) «Μεταφορά υπηρεσιών στο Υπουργείο Εθνικής Οικονομίας από τα τέως Υπουργεία Συντονισμού και Βιομηχανίας και Ενεργείας, καθώς και από το Υπουργείο Εμπορίου» και του Π.Δ. 195/83 (75 Α΄) «Μεταφορά υπηρεσιών στο Υπουργείο Εθνικής Οικονομίας από το Υπουργείο Εμπορίου και από το τέως Υπουργείο Βιομηχανίας και Ενεργείας», ε)Της Υ 108/84 (545 Β΄) απόφασης του Πρωθυπουργού «Ανάθεση αρμοδιοτήτων στον Αναπληρωτή Υπουργό Εθνικής Οικονομίας Κ. Βαΐτσο». 2.Την 402/84 γνωμοδότηση του Συμβουλίου Επικρατείας ύστερα από πρόταση των Υπουργών Προεδρίας της Κυβερνήσεως και του Αναπληρωτή Υπουργού Εθνικής Οικονομίας, αποφασίζουμε: Άρθρ.1-5 (Καταργήθηκαν από το άρθρ. 53 Π.Δ. 229/10-16 Ιουλ. 1986,ΦΕΚ Α΄ 96, Τόμ. 13 σελ. 32,236). Άρθρ.6.-1.Από της ισχύος του δ/τος αυτού καταργούνται: α)Τα άρθρ. 7 και 8 του Π.Δ. 238/79 (τόμ. 13, σελ. 25) και οι προβλεπόμενες στα άρθρα αυτά Δ/νσεις Βασικών Μεταλλουργικών Βιομηχανιών, Βιομηχανιών Τελικών Προϊόντων εκ Μετάλλου, Μηχανών και Μεταφορικών Μέσων και Βιομηχανιών Κατασκευής Ηλεκτρικών Μηχανών, Συσκευών και Ηλεκτρικών Ειδών. β)Το άρθρ. 10 του Π.Δ. 238/79 και η προβλεπόμενη στο άρθρο αυτό Δ/νση Βιοτεχνικής Ανάπτυξης. γ)Το άρθρ. 34 του Π.Δ. 238/79 και το προβλεπόμενο στο άρθρο αυτό Τμήμα Τεχνικών Επαγγελμάτων. δ)Το εδάφ. α της παρ. 3 του άρθρ. 29 του Π.Δ. 238/79 και το προβλεπόμενο στο άρθρο αυτό Τμήμα Μελετών Βιομηχανικού και Βιοτεχνικού Τομέως. ε)Η παρ. 4 του άρθρ. 29 του Π.Δ. 238/79 και το προβλεπόμενο στο άρθρο αυτό Τμήμα Τυποποιήσεως Βιομηχανικών Προϊόντων. Σελ. 276,506(α) Τεύχος Θ113-Σελ. 118 στ)Τα εδάφ. α και β της παρ. 3 του άρθρ. 30 του Π.Δ. 238/79 και τα προβλεπόμενα στο άρθρο αυτό Τμήματα Μητρώου Βιομηχανικής και Βιοτεχνικής Δραστηριότητας. ζ)Τα άρθρ. 4 παρ. 2 εδάφ. δ, 5 παρ. 2 εδάφ. δ, 6 παρ. 2, εδάφ. δ, του Π.Δ. 238/79 και τα προβλεπόμενα στα άρθρα αυτά Τμήματα Ιδρύσεων και Απαλλοτριώσεων. η)Το άρθρ. 90 του Π.Δ. 238/79. θ)Όλες τις διατάξεις του Π.Δ. 238/79 (τόμ. 13, σελ. 25) όπως τροποποιήθηκε από το Π.Δ. 1230/81 (τόμ. 13, σελ. 32,229) που ρυθμίζουν κατά διαφορετικό τρόπο τα θέματα που ρυθμίζονται μ’ αυτό το Π.Δ/γμα ή αντίκεινται σ’ αυτό. Άρθρ.7.-Η ισχύς αυτού του Δ/τος αρχίζει από τη δημοσίευσή του στην Εφημερίδα της Κυβερνήσεως. 24.Γ.αα.20 Υπουργείο Εθνικής Οικονομίας και Οικονομικών 